BATO, LEYTE - Namatay an usa nga preso ha Bato Municpal Police Station Lock-up cell dida han nakalabay nga adlaw mahitungod hin pagsinuka ngan pagsinakit han tiyan hini.
Guinkilala an presu nga hi Jerry Malatag, temporaryo nga nakadetine ha lock up cell ha pagtalapas han RA 10591 o an “Comprehensive Firearms and Ammunition Regulation Act”.
Subay ha repor guindara pa ha Hilongos District Hospital hi Malatag para mapa check-up ngan guinpakaon pa ini hin bonay komo first aid para pagtambal han kaul-ol han iya tiyan.
Dayun naman nga guinbalik ini nga presoha lock-up cell pero kinabuwasan in utro naliwat nga nakaeksperyensya hin pagsinuka ngan pagsinakit hin tiyan hi Malatag ngan tigda nala ini nga nadismayo ngan namalmal an ulo hini ha salog.
Naguinkritikal an kondisyon han mao nga priso ngan nadara pa ini utro ha ospital pero paglagos hin pira ka oras guinbawian ini hin kinabuhi.
Ha pagkayana in nagpapapdayun pa an imbestigasyon han mga kapulisan kabahin han inisdente.
war_Latn war_Latn war_Latn war_Latn war_Latn war_Latn